17 ຄົນເສຍຊີວິດ ໃນອີຣັກ
ບັນດາເຈົ້າໜ້າທີ່ອີຣັກກ່າວວ່າ ປະຊາຊົນ 17 ຄົນເສຍຊີວິດ ໃນການໂຈມຕີ ທີ່ເພີ່ມທະວີຂຶ້ນ ໃນອີຣັກ.
ບັນດາເຈົ້າໜ້າທີ່ອີຣັກກ່າວວ່າ ການໂຈມຕີທີ່ເພີ່ມທະວີຂຶ້ນໄດ້ສັງຫານປະຊາຊົນໄປຢ່າງ ໜ້ອຍ 17 ຄົນແລະບາດເຈັບຫລາຍກວ່າ 50 ຄົນ ຕື່ມອີກທີ່ຮວມທັງພວກເຈົ້າໜ້າທີ່ຕໍາ ຫລວດແລະທະຫານອີຣັກນໍາດ້ວຍ ຕໍາຫລວດກ່າວວ່າ ຢ່າງໜ້ອຍປະຊາຊົນ 13 ຄົນເສຍຊີວິດໃນວັນພຸດມື້ນີ້ເວລາລົດຄັນນຶ່ງ ລະເບີດຂຶ້ນຢູ່ນອກຮ້ານອາຫານແຫ່ງນຶ່ງໃກ້ໆກັບເມືອງ Hilla ຊຶ່ງຕັ້ງຢູ່ຫ່າງຈາກນະ ຄອນຫລວງແບກແດ໊ດໄປທາງທິດໃຕ້ປະມານ 90 ຫລັກກິໂລແມັດ ຢ່າງໜ້ອຍຕໍາຫລວດ 2 ຄົນຮວມຢູ່ໃນຈໍານວນພວກທີ່ເສຍຊີວິດໄປນັ້ນແລະການໂຈມຕີຄັ້ງນີ້ໄດ້ເຮັດໃຫ້ຜູ້ຄົນໄດ້ ຮັບບາດເຈັບຕື່ມອີກ 40 ຄົນ ບັນດາເຈົ້າໜ້າທີ່ແຂວງ Anbar ກ່າວວ່າ ລະເບີດທີ່ຫ້າງໃສ່ລົດຄັນນຶ່ງ ໄດ້ແຕກຂຶ້ນທີ່ຄ້າຍ ທະຫານໃນເມືອງ Habbaniyah ເຮັດໃຫ້ທະຫານເສຍຊີວິດໄປ 2 ຄົນແລະຮັບບາດເຈັບ ຕື່ມອີກ 10 ຄົນ ໃນຂະນະດຽວກັນ ບັນດາເຈົ້າໜ້າທີ່ກ່າວວ່າ ພວກມືປືນຈຸນຶ່ງໄດ້ເປີດສາກຍິງໃສ່ໜ່ວຍລາດ ຕາເວນໃນພາກເໜືອກຸງແບກແດ໊ດ ເຮັດໃຫ້ເຈົ້າໜ້າທີ່ຕໍາຫລວດເສຍຊີວິດໄປ 2 ຄົນແລະ ບາດເຈັບອີກຄົນນຶ່ງ ການໂຈມຕີເຫລົ່ານີ້ມີຂຶ້ນໃນຂະນະທີ່ສະຫະລັດປະຕິບັດຕາມແຜນການຂອງຕົນທີ່ຈະຖອນ ທະຫານຂອງຕົນອອກຈາກອີຣັກພາຍໃນທ້າຍປີນີ້ ຄວາມວຸ້ນວາຍກໍາລັງຜ່ອນຄາຍລົງ ຈາກລະດັບສູງສຸດໃນປີ 2006 ແລະ 2007 ນັ້ນ ແຕ່ທັງເຈົ້າໜ້າທີ່ສະຫະລັດແລະອີຣັກ ໄດ້ສະແດງຄວາມເປັນຫ່ວງອອກມາກ່ຽວກັບສະມັດຖະພາບຂອງອີຣັກໃນການຮັກສາ ຄວາມສະຫງົບຫລັງຈາກສະຫະລັດຖອນທະຫານອອກໄປແລ້ວນັ້ນ